
notione libertatis ejusque in 
philosophia practica usu. 



Omnes fere inde a Kantio philosophi in philosophia practica 
a libertatis notione sunt profecti ; sed in definienda ea notione 
non solum diversi inter se dissenserunt , sed ne singuli quidem 
sibimet ipsi satis constiterunt. Ita (ut paucis recenseam magnam 
istarum definitionum diversitatem) Kantius ipse primum quidem, 
in libro, qui inscribitur: «Kritik der praktischen Vernunft» , 
libertatem in sola omnis influxus externi in voluntatem humanam 
negatione posuit, eamque ob caussam non tantum objectorum 
materialium illecebras, cupidines, passiones aliasque omnes animi 
affectiones, quae ex corpore ac sensibus originem trahunt, pror- 
sus exclusas voluit, sed etiam subtiliores istos ac nobiliores 
animi motus , quibus magna hominum pars ad agendum compelli 
solent, benevolentiam erga alios , perfectionis Studium , amorem 
generis bumani, gratum erga Deum animum aliaque similia. 

Verum enimvero haec libertatis notio mere negativa (inter- 
nem seu transcendentalem voeavit Kantius) , uti jam ejus philo- 
sopbiae partis , quae singulorum hominum actiones spectat , vix- 
v dum idoneum dici potest prineipium (quoniam , si stricte eam 
" exsequi volumus, omnes omnino actiones videtur excludere), ita 
~3 multo minus quadrat ad eam partem, quae de hominum socictate, 
de justo et injusto tratetat, pbilosophiam dico juris et civitatis. 

Sensit hoc Kantius et in locum ejus , qua in philosophia morum 
usus fuerat, libertatis, mere negativae seu idealis, substituit 
aliam, cui id ipsum proprium esse deberet , ut voluntatem huma- 
nam in res externas dirigeret. Liberiatis enim externae , quam 
philosophiae juris principium esse voluit Kantius , objecta perti- 
nent ad eam ipsyn rerum nataram materialem, quam prorsus 
spernebat et flocci habebat, quid dico, proscribebat, tamquam in- 
dignam homine , libertas ista transcendentalis. Videmus igitur, 
libertatem externam, qualem proposuit Kantius, non, ut ipse 
finxit, complementum esse libertatis internae , sed potius ejus 
contrarium. 

Sed ne in hac quidem libertatis definitione subsistere potuit 
Kantius. Libertas externa, queroadmodum eam definivit Kantius, 
ita est comparata , ut , cum uni homini conceditur , reliquos 
omnes ea carere necesse sit. Etenim , si ego liber sum , h. e. si 
mihi indeterminatum conceditur jus in omnes omnino res et in- 
determinata faciendi quidquid placuerit potestas, nullus alius 
ea libertate gaudere potest , quoniam illius libertas non posset 
non meam libertatem determinare. Jamvero experientia nos do- 
cet, plures homines existere; videmus etiam, eos inter se eon- 
sociari et eommunibus parere legibus, quibus arbitrium suum sub- 
mittant. Conclusit ex his Kantius, debere in illa ipsa libertate ex- 
terna inesse legem aliquam, qua se ipsa determinaret, ita quidem, 
ut libertas unius hominis cum libertate alterius posset consistere. 
Hinc effinxit Kantius novam libertatis notionem, quam universalem 
vocavit, positam in justa bonorum juriumque distributione , qua 
fieret, ut plures homines uno loco viventes certo aliquo libertatis 
raodulo tranquilli ac securi perfruerentur. Hujus libertatis uni- 
versalis forma externa et quasi manifestatio est civitaa. Homi- 
nes in civitate viventes non absoluta illa libertate gaudent, quam 
ab initio omaium actionum humanarum fontem atque principium 
proolamaverat Kantius , verum libertate rationis legibus tempe- 
rata et iis finibus circumscripta, quibus odka est, ut ne unius 
libertas officiat libertati alterius. In civitate non unius hominis 
arbitrium regnat, sed lex, communi omnium consensu lata ac 
sancita. Videndum tarnen est, ne singulorum libertas prorsus op- 
primatur civitatis institutis. ac legibus. Debemus eaim supponere, 

homines in condendis civitalibus constituendaque suprema aliqua 
potestate non id in animo habuisse , ut prorsus libertatem suam 
desponderent , sed ut conservarent eam ac tuerentur eatenas, 
quatenus ferret natura societatis. Sunt antem jura quaedam, 
quibus privare horainem nullo modo licet, quibns ne ipse quidem 
renunciare potest , quoniam fandamenta sunt et quasi snbstantia 
libertatis humanae. Huc e. g. pertinet jus personalitatis. Horum 
jurium complexus vocatur a Kantio libertas personalis. Nulla 
igitur debet lex ferri * quae deroget personali singulorum liber- 
tati. In Universum autem leges e consensu civium ferri debere 
jam supra diximus. Hinc singuli cives partes quasdam habeant 
necesse est in regenda civitate fcrendisque legibus, ne quid 
contra libertatem eorum arbitrario modo statuatur. Hoc jus, 
quod unicuique civium competit, participandi de summo civitatis 
imperio, Kantius vocat libertatem politicam. 

Quintuplex igitur est apud Kantium lihertatis definitio. Pri- 
mum proponit libertatem internam, positam in mera sui abnega- 
tione 5 tum supervenit überlas externa seu indeterminatum ho- 
minis arbitrium ; tertio loco haec libertas externa determinatur 
vel polius se ipsam determinat , unde prodit idea libertatis uni- 
versalis, h. e. aequilibrii inter arbitria diversorum hominum; 
denique, ne injuste et praeter necessitatem derogetur singulorum 
libertati, cavetur per ideas libertatis personalis et polüicae. 

Apparet, diversas has libertatis definitiones neutiquam lo- 
gico inter se cohaerere vinculo , sed subesse iis multifarias con- 
tradictiones. Ita, jam primum, libertas interna et libertas externa 
quomodo uni eidemque homini possint attribui, non intelligitur ; 
illa enim hominem prorsus ab externis rebus avocat et ad se 
ipsum, h. e. ad mere intelligibilem, quam fingit Kantius, sui par- 
tem ablegat , externa vero res materiales spectat et e sensuali 
hominis natura originem trahit. Non magis intelligitur, quomodo 
libertas externa se ipsam determinare possit; arbitrium enim 
cum sit per se absolutum omnisque determinationis irapatiens, 
tarn late patere videtur, quatenus non determinatur externa ali- 
qua vi. Sed fac, inesse hoc in ratione humana, ut arbitrium cer- 
tis includat finibus, quinam sunt hi fines? Dicit quidem Kantius, 
ita hoc fieri debere, ut unins arbitrium cum arbitrio alterius pos- 

sit consistere. At hoc omnino fieri non posse, jam supra demon- 
stravimus; arbitrium enim aut absolutum est, aut plane nullum. 
•Contradictio igitur inest in illo Kantii axiomate , ex quo libertas 
externa seu arbitrium hominis se ipsum determinare dcbet. 
Quae de übertäte personali atque politica dixit Kantius, ea per 
se qnidem spectata bene se habent, sed cum antecedentibus liber- 
tatis definitionibus nullo modo conveniunt. Libertas enim perso- 
nalis , h. e. jus , vires suas libere exercendi , proprietatem sibi 
adquirendi eaque utendi etc., haec, inquam, libertas longe distat 
ab isto arbitrio indeterminato omnisque legis impalienti, quod 
non tarn adquirere sibi aliquid impenso labore , quam sine la- 
bore, solo nutu omnibus rebus potiri atque perfrui cupit. 
Aut igitur Kantius notionem externac libertatis ita intelligi 
voluit, ut non merum arbitrium seu brutum omni um re- 
rum appetitum, sed naturale hominis Studium, vires suas libere 
excolendi exercendique, signiiicaret (quod sane ita esse multi loci 
in Kantii scriptis innuere videntur), aut inscius recessit ab illa, 
quam antea proposuerat, libertatis externae idea et in ejus lo- 
cum hanc libertatis personalis notionem substituit, quae revera 
naturae humanae legibus longe melius convenit , quam ista bruti 
arbitrii idea, non recte a Kantio libertatis nomine honorata. Po- 
iiticam libertatem et ipsam duplici sensu inteliexisse videtur Kan- 
tius ; partim enim liberum esse voluit civibus, leges aut ferre aut 
abrogare, prout ipsis placuerit (in quo deflexit rursus ad illam, a 
qua profectus fuerat , libertatis externae seu arbitrii indetermi- 
nati notionem); partim vero nihil decernere debere populum 
dixit, quod personali singulorum libertati repugnaret (ita ut de- 
cernendi facultas non prorsus indeterminata esset, sed certis ad- 
stricta regulis). Abo loco etiam civitatem non populi suffragiis, 
sed unius consilio regi maluit , opinatus , uti videtur , principcm 
optime scire debere, quomodo singulorum civium jura ac commoda 
inter se sint concilianda. Igitur. politica libertas apud Kantium 
partim cum libertate singulorum externa cohaeret, partim dcfini- 
tur ac circumscribitur idea libertatis universalis , h. e. ordinis 
cujusdam immutabilis , quem hominum societati praescribere vi- 
dentur natura et ratio. 

Fichtius et ipse libertatem transcendentalem philosophiae 

practicae principium esse statuit. Absolutnm enim Ego, aquo 
omnia proflucrc dixit , nihil est , nisi absoluta omnis ooiuiuo de- 
teruiinationis negatio. In eo tarnen Fichtins disccssit a Kantio, 
quod libertatem externam, h. e. Studium hominis indefinitum, 
vires suas in rebus externis exercendi easque voluntati suae sub- 
jiciendi, ex ipsa illa libertate interna seu ideali derivare conatus 
est. Non datur, inquit, absoluta tov Ego activitas, nisi danlur 
simul et objecta externa, in quae agat , et alia subjecta , quibus- 
cum in agendo concurrat. Absoluta tov Ego acüvitas sibimet 
ipsi objecta et quasi obstacula creat, in quibus superandis vires 
suas periclitetur; debet igitur to Ego quodammodo exsemet pro- 
dire, debet activitatem suam dirigere in inundum sensibilem, 
ita tarnen, ut ad se ipsura redeat, objectis externis sibi subjectis 
et in suam ipsius essentiam conversis. In qua libcrtatis seu acli- 
vitatis definitione duae insunt ideac , commixtae inter se atque 
confusae. Ab altera enim parte überlas hominis videtnr in eo 
poni , ut vires suas periclitetur in rebus externis , ut mundum 
sensibilem sibi dedititium reddat, ut terram colat, ut feras bestias 
mansuefaciat, ut naturae vires cognoscat iisque at excolendam 
ornandamque vitam suam uti discat; ab altera tarnen parte 
hoc inesse in absoluta tov Ego natura videtur, ut supra ob- 
jecta externa sese extollat et illam avrctQxiav afTectet, in qua 
jam Stoici posuere virtutem. Harum idearum modo hanc modo 
illam praevalere videmus in iis Fichtii scriptis , quae de hominis 
natura, de fine vitae humanae, de historia generis humani agunt. 
In iis autem, quae tractant de jure et civitate, Fichtius ab eadem 
fere, a qua Kantius, libertatis notione profectus est ; dicit enim, 
hominem , a natura infinito libertatis studio praeditum , sponte 
huic libcrtati absolutae renunciare , ea tarnen conditione , ut re- 
liqui homines idem faciant, ut aequis omnes teneanlur legibus 
aequisque fruantur juribus. Sed in eo discessit Fichtius a Kantio, 
quod Kantius civitatem ita institui voluit , ut singulorum arbitria 
immutabili quadam rationis lege temperarentur atque contineren- 
tur, Fichtius contra omnia ad libertatem singulorum revocanda 
censuit. Ita singulis civibus jus concessit , opponendi sese au- 
toritati legum et magistratuum , ubi eam libertati suae repu- 
gnare cxistimarent , provocandique ad populi suffragia, quibus 

unoquoque momento de abrogandis legibus , de destitaendis ma- 
gistratibus , de mulanda totius civitatis forma decerni jus fasque 
esset. Ab altera tarnen parte Fichtiiis libertatem singulorum 
valde quam attrectavit ae paene irritam reddidit, investiendo ma- 
gistratus paene indeterminata invigilandi in privatam civium vi- 
tam potestate. Ita e. g. jus iis concedendum censuit, praescribendi 
singulis civibus , quod quisque laborum genus exercere deberet, 
interdicendi iis omni cum aliis gentibus commercio, determi- 
nandi merciUm pretium etc. Putavit scilicet Fichtius, utut dero- 
garetur singulorum libertati per tantas magistratuum praeroga- 
tivas, nihil tarnen periclitari libertatem publicam, dummodo Uli 
ipsi magistratus coacti essent, e communi omnium civium aut 
certe majoris eorum partis conscnsu agere. 

Herbartius quam proposuit libertatis ideam , non vaga illa 
est ac mere negativa, qualem finxerat Kantius sub nomine liber- 
tatis transcendcntalis , verum continet in se certos quosdam 
agendi fines , definitos claris ac distinctis rationis praeceptis seu 
ideis practicis , idea perfcctionis , idea benevolentiae , denique 
ideis justitiae atquc aequitatis. 

Quae quidem ideae seu regulae agendi cum non meram na- 
tura e hominis empiricae negationem , sed certos quosdam ac de- 
finitos fines respiciant et ad objecta externa referantur — per- 
fectionem atque cultum generis humani , felicitatem aliorum ho- 
minum, jus tarn aequamque bonorum materialium partitionem — 
sane multum distare videntur ab illa , cui philosophia Kantiana 
inhaesit, übertäte mere ideali , et ad illorum potius principia dc- 
flectere, qui ex empirica hominis natura depromendas boni justi- 
que leges censuerunt , qualis fuit opinio Wolffii , Cumberlandi, 
Smithii et reliquorum, qui vulgo dicuntur, philosophorum Scoto- 
rum. Ab altera tarnen parte Herbartius haec, quae proposuit 
tamquam bona atque iaudabilia, non ideo expetenda censuit, quo- 
niam cum naturae sensualis legibus congruerent , sed quoniam a 
ratione commendarentur; igitur ideis practicis eandem fere auto- 
ritatem vel realitatem a priori adscripsit , quam Kantius adscri- 
pserat libertati transcendentali. Itaque libertatis notio ab fler- 
bartio proposita intermedia fere est inter libertatem transcen- 
dentalem Kantii et sententiam eorum , qui in ipsa hominis natura 

sensuali seu empirica invenire sibi videntur instinctum quendani 
recli bonique. Quod Herbartii de übertäte politica opinionein 
attinet, uon magnum ejus operae pretium fecit; civitati tum de- 
mum bene coosuli statuit, cum secundum ipsas illas ideas praeü- 
cas regeretur , hoc autem nullo aiio modo fieri posse , quam ubi 
summa imperii teneretur a principe sapientia atque animi probi- 
tate insigni , simulque adessent , qui eum consiüis suis in mode- 
randa civitate adjuvarent. Populi aut nullas, aut certe modicas 
tan tum partes esse debere in administrandis rebus publicis. 

Schelüngius primo quidem tempore eam maxime libertatis 
notionem amplcxus est, quae civitatem et universam hominuoi 
societatem spectat. Statuit autem, summum generis humani 
finem eum esse, ut reperiretur optima imperii forma, h. e. ea, 
quae libertatem singulorum perfectissime cum ordine ac stabiü- 
täte totius civitatis conciliare t, ita quidem, ut magistratus nihil 
decernerent, quod non singulorum libertati conforme foret, sin- 
guli autem nihil agerent , quod legibus institutisque civitatis aut 
ingenio populi repugnaret. Quemadmodum autem in singalis ci- 
vitaübus übertas civium in eo ipso posita esse debet, ut sponte 
exsequantur ea , quae salus civitatis suadet , ita etiam universus 
rerum ordo et generis humani progressus aeterna regitur provi- 
dentiae divinae lege , quam intelligere et cui obtemperare vera 
est übertas. Apparet, hanc libertatis notionem longissime abesse 
non solum a übertäte externa, quam omnium jurium fontem esse 
censuerant Kantius Fichtiusque, sed etiam ab universaü Ula, 
quam ex aequilibrio plurium voluntatum prodire iidem statue- 
runt. Simüior est internae Kantii libertati, quippe quae et ipsa 
absolutam sui abnegationem exposeat, nisi quod Kantius hoini- 
nem sola libertatis seu legis moraüs idea ad eam abnegationem 
compelü voluit, Schellingius autem poetica vel mystica animi ela- 
tione id efficere conatus est. Quae quidem mystica übertatis idea 
in serioribus ScheUingii scriptis, maxime in eo, quod inscribitur : 
«de übertäte humana,» clarius in lucem prodiit. In quo Übro 
haec fere de übertäte efferuntur. Homo, dicit Schellingius , duas 
habet naturas, alteram sensualem seu mundauam , alteram intcl- 
Ligibilem seu divinam ; übertas autem in eo est posita , ut , illam 
huic subjiciendo (quemadmodum in ipso Deo natura bruta sub- 

jecta est iotellectui) Deo se similem reddat et intimo cum eo 
uniatur vinculo. 

Stahlius ideui fere , quod Schellingius , de hominis übertäte 
statuit; dielt enim, hominis libertatem non nisi imaginem esse 
divinae lihertatis. Hinc homini personalitatem seu jus in corpus 
suum et in res externas eodem modo competere, quemadmodum 
Deus libertate atque omnipotentia sua mundum in ditione teneat 
ac gubernet ; hinc in civitate imperium non ex populi mandato, 
sed ex Dei gratia geri , verumtamen , quoniam divinae justitiae 
conveniat , ut singulorum lihertas defendatur contra imperii ab- 
usum, ins li tui debere populi comitia, quibus in ferendis legibus 
et in expetendis tributis votum negativum interponere liceat; 
concedendam etiam esse civibus libertatem scribendi, (sed aut 
severis temperatam legibus , aut magistratuum censurae subje- 
ctam) quoniam per populi vocem non raro Deus loquatur, etc. 
Igitur ex Stahlii sententia non solum civitas, sed universa homi- 
num societas et quae ad eam firmandam conservandamque perti- 
nent leges, mores , jura, non ex hominum arbitriis neque ex ra- 
tionis dictamine, sed ex Dei instituto prodierunt; libertas autem 
hominis in eo posita est, ut Dei voluntatem, qnae haec omnia sa- 
pientissime instituit , perspicere ejusque jussa , qualia revelata 
nobis sunt per fidem christianam, strenue exsequi studeat. 

Apud Hegelium Hbertatis idea summa lex est non solum 
vitae humanae, sed universi rerum ordinis; tota enim natura, 
dicit Hegelius , nihil est nisi progressus infmitus a formis imper- 
fectis ad formas perfectiores, majore activitate vel libertate gau- 
dentes. Latissime vero haee lihertatis vel progressus lex regnat 
in vita humana. Homo , infinito libertaüs ac progressus instinetu 
praeditus , magis magisque se extollere supra naturam eamque 
sibi dedititiam reddere studet. Respuit igitur Hegelius Kantianam 
illam libertatem transcendentalem , quae hominem plane a natura 
sejungit et ad ordinem rerum mere intelligibilem ablegat; homo 
enim, inquit Hegelius, neutiquam ens est ex duabus naturis, 
animo et corpore , constans , verum una eademque est essentia, 
cujus formas imperfectiores naturae vel materiali rerum ordini 
adnumeramus, perfectiores animi vel spiritus nomine solemus 
insignire. Neque vero illi libertati patrocinatur, quam princi- 



s 



Digitized by Google 



pium consociationis hominum esse voluerant philosophi critici, 
lihertati inquam indeterminatae, omnis legis impatienli, nisi quam 
ipsa sibi imposuerit et quovis momento revocare possit. Ex He- 
geiii sententia hominum consociatio et quae ad eam conservan- 
dam moderandamque pertinent instituta non ex arbitrariis homi- 
num volitionibus vel ex pacto aliquo originario prodierunt, sed 
aeterno universi rerum ordinis progressu procreata sunt , neque 
datur vera libertas, nisi quae in his institutis objectivo modo 
manifestatur et quasi effingitur, tamquam commune omnium vo- 
luntatum parücularium principium atque ,vinculum. Differt igitur 
Hegelius a Kantio et Fichtio in eo , quod hi libertatem singulo- 
rum pro principio juris ac civitatis habuerunt , libertatem autem 
universalem seu ordinem legibus constitutum ex illa demum pro- 
dire voluerunt , Hegelius contra ab hac ipsa libertate universali 
seu, uti ipse dicit, ab objectivis et organicis libertatis formis 
singulomm actiones, justi injustique regulas pendere voluit. 
Propior est in hoc Stahlio , nisi quod hic legcs ac formas socie- 
tatis humanae ex divino aliquo instituto, rationem humanam 
prorsus transgrediente , Hegelius contra ex immanenti naturae 
lege deduxit. Hinc etiam poliücae libertati Hegelius longe alium, 
quam isti philosophi , attribuit locum. Nam cum leges , mores, 
instituta civitatis immutabili quadam necessitate ex ipsa populi 
indole, ex ejus historia, ex universo denique rerum ordine pro- 
lluere censeret, non potuit civibus id juris concedere, ut abro- 
gare leges aut novas ferre pro lubitu iis liceret. Neque vero 
principi liberum esse voluit, potestate sua ex arbitrio aut per- 
verse uti , verum statuit , in civitate bene constituta ipsam ne- 
gotiorum factorumque concatenationem tantam exercere vim in 
principis voluntatem , ut paene irrepugnabili necessitate propel- 
leretur ad Imperium juste atque civitatis saluti convenienter admi- 
nistrandum. Satis esse, principem circumdari consiliis magistra- 
tunm atque delegatorum populi, per quos certus redderetur de iis, 
quae cummaxime salutaria civitati forent , nec opus esse parti- 
tione imperii inter principem et populum. Distinguit Hegelius 
inter libertatem objectivam , quae fere eadem est, atque perso- 
nalis Kantii libertas, et formalem, h. e. jus, interponendi volun- 
tatem suam in ferendis legibus administrandaque republica. 

Qui ex Hegeiii schola prodierunt philosophi , juniores ma- 
xime , ideam libertatis a magistro propositam constantius perse- 
culi, eo lere redierunt, unde profectns fuerat Kantius, ad notio- 
nem libertatis indeterminatae nuliique omnino legi obnoxiac. 
Sed in eo tarnen longe a Kantio diferunt , quod Kantius Uli ipsi 
libertati seu voluntati humanae inesse censuit instinctum quen- 
dam ordinis, quo ferrentur singuli ad ineundam societatem, ad pa- 
ciscendas leges, quibos immoderata licentia contineretur, ad obe- 
dientiam magistratibus praestandam ; contra vero recentiores 
isti unice negatiyum libertatis usum respiciuut, h. e. ahsolutam 
omnium institutorum , legum , imperiorum , quae obstare indeter- 
minatae singulorum libertati viderentur, abolitionem. Sic liber- 
tatis idea apud bos philosophos degeneravit in impotentem insa- 
tiabilcmque rerum novarum cupidinem , procreaturam anarchiam 
vel effreneni plebis atque factionum despotismum , derogaturam 
verae civium libertati et ne prima quidem societatis fandamenta, 
proprietatem, matriraonium, familiam, intacta relicturam, qnando 
abstractae i Iii libertatis notioni repuguare crederentur. 

Apparet ex iis, quae diximus , philosophos nostros in liber- 
tatis notione definienda certam firmamque legem neutiquain se- 
cutos esse , sed convertisse se modo huc , modo illuc , nunc di- 
yersis significationibus adbibentes libertatis ideam in diversis 
philosophiae practicae partibus , nunc ad eam explicandam ful- 
ciendamque afferentes alias notiones , ab iüa ipsa magis minusve 
alienas. Duplex fere est error , quem incurrisse videmus maxi- 
mam philosophorum nostrorum partem in definienda libertatis 
notione. Partim euim libertatem commutaverunt cum licentia 
sen bruto arbitrio , partim eam positam esse voluerunt in mera 
hu jus ipsius arbitrii negatione vel in absoluta empiricae hominis 
natura o abnegatione. Quarum deiinitionum neutra ad veram vo- 
luntatis humanae naturam cognoscendam et ad actiones homi- 
num recte judicandas idonea esse nöbis videtur. Meraiu cnim 
licentiam seu brutum arbitrium philosophiae practicae princi- 
pium esse non possc per se patet ; ea autcm libertas , quae in 
sola negatione seu abstractione posita est, non magis ad id qua- 
drat 5 aam cum materialem hominis naturam prorsus contemptui 
habeat et quasi cxlcgem prociamet, omnes simul agcndi Stimulus 

aufert et, si sibi ipsi constare vellet, deberet hominem ad nau- 
seam vitae vcl ad asceticam corporis sui castigatiooem perdu- 
cere. Omnino non potcst ea idea, quae volunlatis humanae 
norma et quasi mensura debet haberi , ita esse comparata , ut 
prorsus contraria sit hujus ipsius voluntatis naturae. Liceat 
Dobis ad hoc illustrandum exemplo aliquo vel potius imagine uti, 
e geometria desamta. Possumus voluntatis humanae aberrationes 
comparare cum linea curva , quae huc illuc deflectit et nullo mo- 
mento in recto cursu perstat. Huic lineae curvae quid oppone- 
mus vel quomodb ejus declinationes metiemur et ad normam ali- 
quant redigemus? Possumus quidem ei opponere punctum; in 
puncto enim profecto nullae sunt declinationes, quoniam nullam 
omnino habet extensionem. Sed apparet, ita non tarn corrigi 
lineam curvam , quam potius omnem prorsus tölli extensionem, 
neque punctum dici posse mensuram lineae curvae , quoniam 
omnino nihil cum ea commune habet. Contra vero linea recta 
egrcgie uti possumus ad metiendas lineae curvae declinationes. 
Haec si transferimus ad voluntatem humanam , punctum iliud 
comparandum erit cum übertäte transcendentali ; quemadmodum 
enim punctum non potest dici norma vel mensura lineae curvae, 
quoniam omnem omnino excludit directionem vel extensionem, 
ita libcrtus transcendentalis nullo modo idonea est ad regendam 
voluntatem vel ad judicandas hominis actiones, siquidem libertas 
transcendentalis omnem virium nostrarum in res externas di- 
rectionem excludit aut certe excludere deberet. Contra vero, 
quemadmodum lineam curvam revocamus ad lineam rectam, 
h. e. directionem compositam vel irregulärem ad directionem 
simplicem atque originariam (quarum tarnen utrique communis . 
est directionis seu extensionis idea), ita etiam volunlatis humanae 
lex atque norma in ipsa voluntate quaerenda esse videtur , non 
extra eam. Voluntatem autem, h. e. agendi principium, non 
posse secerai ab empirica ac sensuali hominis natura et a vi- 
rium humanarum directione in res externas seu materiales, inter 
omnes constare pntamus. Etenim non solum ipsa hominis exi- 
stentia arctissimo vinculo cum materiali rerum ordine cohaeret, 
sed etiam omnia ea, quae ad conservandam excolendamque 
vitam, ad exeroendas animi vires ac facultates , adgeneris hu- 



mani cultum atquc progressum pertinent , eodem redeunt , neque 
omnino vel existere vel agere ullo modo homo potest, nisi per 
cam ipsam naturam sensualem, quam tantopere spernere et con- 
temptui habere solent philosophi nostri. 

Quod cam ita sit, videtur ratiooi consentaneum esse, nor- 
mam agendi in ea ipsa hominis facultate quaerere , quae omni um 
ejus actionum fous est atque priucipium, h. e. in sensuaii ejus 
natura. Etenim vera überlas vel autonomia voluntatis non in 
eo quaerenda est, ut fingamus nobis aliquam voluntatem mere 
transcendentalem seu intelligibilem , quae revera neutiquam exi- 
stit et cujus idea naturali actionum nostrarum ipsiusque existen- 
tiae nostrae principio e diametro est opposita, sed in eo, ut 
reperiamus in ipsa sensuaii hominis natura legem aliquam con- 
stantem , universalem , necessariam , cujus ope metiri singulas 
hominis actiones , legitimas ab illegitimis, justas ab injustis, eas, 
quae universi generis perfectioni atque saluti conducunt, ab iis, 
quibus humanitatis progressus praepeditur, discernere possimus. 
Extiterunt quidem jam pridem haud pauci philosophi , qui philo- 
sophiae practicae principium ex empirica hominis natura depro- 
merent. Quorum alii instinctum quendam consociationis , alii 
benevolentiam , alii perfectionis Studium vel alia similia pro 
snmmo principio ac criterio actionum humanarum babuerunt. Hi 
tarnen omnes in eo errasse nobis videntnr, quod singulos quos- 
dam naturae humanae instinctus cum ipsa naturae essentia com- 
mutaverunt. Etenim associandi se cum aliis homnibus instin- 
ctus , benevolentiae affectus , denique illa animi elatio , quae ex 
idea perfectionis gigni solet, haec atque similia nihil sunt nisi 
animi affectiones vel commotiones -mere empiricae atque sub- 
jectivae , universalitate et necessitate, qualis requiritur in prin- 
cipiis philosophicis , prorsus destitutae. Hinc recte disputavit 
contra illos philosophos Kantius, negans, philosophiam practicam 
niti posse empiricis ac fortuitis animi commotionibus ; sed erra- 
vit in eo , quod statuit, nullam omnino dari in natura hominis 
empirica legem vel normam, quae philosophiae practicae prin- 
cipii loco servire posset Ipsa enim insünctuum , affectuum , cu- 
piditatum multitudo, qua voluntas hominis huc illuc transversa 
agitur, indigitare videtur, subesse huic voluntati» constantem 

aliquam rcgulam vel legem , ad quam revocare illam afl'eetuum 
multitudinem liceat. Qucmadmodum cd im singulae sensationes 
vel ideae, otut diversae inter se, continentur tarnen commuoi 
conscientiae vinculo , ita etiam diversae voluntatis commotiones 
et actiones ad unum ab'quod principium universale et constans 
redeant necesse est; quod nisi ita se haberet, non possemus 
omnino quidquam de iis statucrc. Discernimus pravam lucri fa- 
ciendi cupidinem ab honesta rem sibi parandi studio; ad quod 
judicium ferendum nullo modo sufficit idea libertatis transcenden- 
talis, namque haec idea (si stricte insistere eivolumus) non 
solum pravam lucri cupidinem , sed omnem omnino voluntatis in 
res externas directionem , itaque etiam honestum bona sibi ad- 
quirendi Stadium prorsus excludit. Oportet igitur insit in ipsa 
voluntatc seu conscientia practica hominis aliquod criterium, quo 
discernere inter lucrum inhonestum et honestum possimus. Porro 
dam na m us quidem libidinem, sed amorem legitimum ac tempera- 
tum non solum non reprehendimus, verum etiam legibus naturae 
convenientem et ad assequendum vitae humanae finem necessa- 
rium esse statuimus. Videmus igitur, non omues naturae homi- 
nis empiricae manifestationes verae libertatis atqne virtutis ideae 
contrarias esse, sed tantum ejus depravationes atque degenera- 
tiones ; neque bis voluntatis humanae vitiis ita medendum esse, 
ut naluram hominis sensualem in Universum condemnemus et 
quasi proscribamus , verum ita , ut eruamus , quid huic naturae 
-essentiale sit , quid adventitium et externo aliquo influxu in eam 
illaium. 

Quaeritur igitur , quid sit illud in cupiditatibus et affectibus 
animi , quod non recte se habeat et per quod conscientiam no- 
stram practicam oflendant. Apparet autem , hoc esse , quod in 
cupidilate voluntas hominis ad agendum determinetur certa unius 
vel paueorum objectorum idea, quod quidem libertati ejus re- 
pugnat. Seimus enim , hominem cupide agentem non libere viri- 
bus suis uli , sed totum esse in appetenda ea re , ad quam rapit 
eum cupido. Itaque hoc constare videtur, Jibertatem in eo esse 
positam , ut houio in agendo non determinstur certo aliquo ob- 
jecto vel ut non unum aliquem finem expetat, aliis omnibus ne- 
glectis vel posthabitis. Quod tarnen non ita est intelligendum, 



uti intellexerant Kantius ab'ique , ut hominem omnino abstioere 
ab agendo jubeamus, sed ita, ut acquiescere eum in certis ac de- 
termiaatis finibus vel modis agendi vetemus , ut impellamus eum 
ad elargiendum actiouum suarum circulum excolendasque vires 
suas infinito progressu. Homini enim insitum est Studium agendi 
viresque suas in rebus externis , quae eum circumdant , exer- 
cendi. Potest autem hoc agendi Studium duplici modo sese mani- 
festere; aut ita, ut subsistat et quasi haereat in singulis quibus- 
dam objectis , in quibus appetendis perfruendisque tota ejus vis 
absorbeatur atque consumatur ; aut ita, ut homo, solo ilio interno 
agendi studio propulsus , infinito progressu vires suas excolere 
atque augere et majorem usque objectorum copiam activitate sua 
complecti conetur. Illud ubi fit, h. e. ubi bomo tot um se dediti- 
tium tradit certis quibusdam objectis , non naturae suae legibus 
obtemperat, sed externo impulsui paret; non b'bere agit, sed 
obnoxius est pravis omnis generis cupiditatibus. Gupiditates 
enim, uti ex iis, quae modo diximus, satis apparet, nihil sunt 
nisi libertatis seu infiniti illius activitatis studii, homini a natura 
insiti , degenerationes , inde natae , quod homo activitatem suam 
non, uti debebat, in infinitum extendit, sed in unum aliquod 
punctum direxit, quo fit, ut haec ipsa voluntatis ejus directio 
nimis magnam in ipsum exerceat vim et ulteriores ejus progres- 
sus praepediat. Ita qui rem sibi parare studet, non ut perfruatur 
ea iners , sed ut ea utatur tamquam instrumento ad activitatem 
suam ulterius extendendam , ad novas vias industmo labori ape- 
ricndas , ad naturam rerum magis magisque viribus animi subji- 
ciendam, eum recte et naturae suae legibus, h. e. libertatis 
ideae convenienter agere censebimus; contra, qui perfrui Omni- 
bus terrae bonis, nullo impenso labore, cupit, is naturali instin- 
ctu abutitur et omnis generis cupiditatibus ac perversitatibus, 
fraudulento lucri studio, moüitie, inertia, invidia, transversus 
agitur. 

Sola igitur haec est ac vera libertatis definitio , quae Über- 
tatem neque in bruto arbitrio seu effreni licentia ponit , neque 
vero etiam in transcendentali aliqua sui abnegatione vel abstra- 
ctione absoluta , sed in infinito activitatis atque progressus stu- 
dio. Haec enim libertatis idea simul et stimulos agendi in se 

continet et regulam, ad quam cxigere et cujus ope judicare sin- 
gulas hominis actiones possimus; haec idea naturam hominis 
sensualem non opprimit, sed tan tum corrigit et ad genuinam 
essentiam suam revocat , quae quidem nihil aliud est , quam in- 
finita activitas vel infinitum progrediendi Studium. 

Restat, ut paucis exponamus, qualis sit hujus ideae usus in 
diversis philosopbiae practicae partibus. Primam philosophiae 
partem, quae de eoercendis animi afTectibus atque de summo 
actionum humanarum in Universum prineipio tractat, jam in 
iis, quae supra dicta sunt, attigimus; exposuimus enim, quae 
sit, ex nostra sententia, afiectuum ac cupiditatum natura, quo- 
modo eae coerceantur vel corrigantur vera hominis libertate. 
Addenda sunt pauca de idea felicitatis ejusque cum virtute et 
libertate conjunetione. Notum est, Kantium haesisse maxime in 
eo, quod non conciliare inter se posset ideam felicitatis, quae 
sensuali hominis natura nititur , et ideam libertatis transcenden- 
talis vel perfectionis moralis, quam non nisi ad intelligibilem 
ejus partem pertinere statuerat. Ex nostra libertatis definitione 
utrumque horum .facillime inter se conciliatur; quemadmodum 
enim liberrima omnium virium exercitatio et infinitus perfectio- 
nis progressus hominem a cupiditatum aflectuumque servitio 
liberal et ad vitam moderate fortiterque gerendam assuefacit, 
ita etiam summam ipsi parat purissimamque felicitatem. Vera 
enim felicitas non in voluptate, mollitie, sensuum illecebris quae- 
renda est , sed in conscientia activitatis vel progressus infiniti, 
qui et certissimus est et suavissimus strenui indefessique labo- 
ris fruetus. 

Convertimus nos ad aliam philosophiae practicae partem, 
quae non tarn de singulis hominis actionibus , quam de bominum 
societate ac commereüs, de justo et injusto, de civitatis formis 
institutisque agit. Hujus autem philosophiae partis duplex fere 
est finis ; primum enim demonstrare debet , quäle sit consociatio- 
nis hominum prineipium; tum vero indigitanda ei est regula, 
ex qua singulis hominibus in societate viventibus et jura et offi- 
cia distribuantur. Quorum quidem utrumque inest ei , quam pro- 
posuimus, libertatis vel infinitae activitatis ideae. Primum enim, 
quod hominum- consociationein altinet, coustat, non dari finnius 

socictatis humanae vinculum, quam - laborum partitionem ; par- 
titio autem laborum necessarius est effectus illius libertatis, in 
qua naturae humanae essentiam positam esse diximus. Uti 
enim jam in singulis famiüis distribui negotia atque officia do- 
mestica solent, ita quidem, ut unumquodque familiae membrum 
ea facessat, ad quae facessenda aetate, viribus, diligentia, in- 
genio maxime idoneum videatur, ita plures familiae in pagum, 
plures pagi in civitatem coeunt, mutuis sese adjuvantes au- 
xiliis, laboribus ita inter singulos distributis, ut alii bis, alii 
illis negotüs operam navent, fructus autem laborum, commer- 
cio inito, inter se permutent. Hinc diversa singulorum jura, 
hinc regulae justi injustique , hinc denique civitatis instituta, le- 
ges, imperia publica originem traxerunt, quibus omnibus subesse 
videmus unum idemque principium , nimirum eam , quam supra 
proposuimus, libertatis notionem. Gavendum autem est, ne hanc 
libertatem confundamus cum illa, quam finxere sibi Kantius 
Fichtiusque, libertate externa, quae nihil est nisi indetermi- 
nata facultas, omnibus rebus pro lubitu potiendi ac perfruendi. 
Quam libertatem nullo modo constare posse cum bominum so- 
cietate vel cum idea justi, supra demonstravimus. Ea contra 
libertas, ex qua nos deducenda statuimus principia juris ac ci- 
vitatis, non in eo cernitur, ut omnibus rebus pro lubitu potia- 
mur vel ut omnia nobis Heere putemus, sed in eo, ut strenuo 
virium nostrarum usu certum ac deßnitum bonorum juriumque 
modulum nobis comparemus. Prima enim juris regula haec est, 
ex nostra quidem sententia, ut unusquisque tantum habeat juris, 
quantum exhausit laboris. Hanc regulam ubi sequimur, neque 
externa vi opus est , quae singulorum^ voluntates inter se con- 
ciliet , neque ideali animi elatione, cujus ope unusquisque liber- 
tatem suam sponte determinet; neque enim libertas unius (ex 
ea quidem, quam nos proposuimus, definitione) libertati alte- 
rius officit, sed pötius adjuvant sese invicem mutuis auxiliis. 

Haec sunt, quae in Universum de societatis fundamentis et 
de juris prineipiis ex libertatis idea derivandis dicenda putavi- 
mus. Quomodo vero his utendum sit ad singulas ejus doctri- 
nae , quae de jure et de civitate tractat, partes illustrandas, 
ad constituenda singulorum jura , ad instituendas civitates , ad 

fereiidas legcs, ad stabilienüa tcmperaiidaque imperia, deniquc 
ad firmandam pacem int er diversos populos, haec atque similia 
exponere altioris est indaginis. Quamobrem, ne fines hujusce opu- 
sculi nimis quam Iate extendamus, consultius statuimus, reser- 
varc haec, quoruin modo mentionem fecimus, alii occasioni, qua 
ea viva oratione et vernacula lingua pertractare liceat. Etenim, 
cum impositum mihi sit officium, professioncm philosophiae ex- 
traordinariam , regis augustissimi clemcntissimique gratia mihi 
demandatam , oratione aditiali inauspicandi , constitui , hac oc- 
casione data pergere in ea ipsa, .quam in hac scriptuncula tra- 
etare incepi , materia , verba faciens 

de fundamentis societatis kumanae , verae libertntis notioni 
superstruendis. 
Ad quam solemnitatem Vos, RECTOR MAGNIFICE, 
PROCERES UTRIUSQUE REIPUBLICAE GRAVISSIMI, 
COMMILITONES HUMANISSIMI, observantissime invito. 

